**Felles rutiner for midtveisvaluering i doktorgradsløpet**

Etter at dekan har vedtatt ADs utfyllende retningslinjer til ph.d.-forskriften i februar 2023, er det behov for tydelige rutiner rundt praktisk gjennomføring av midtveisevalueringer ved fakultet og dekning av utgifter forbundet med dette. Dette notatet fremmer forslaget fra doktorgradsutvalget, og er ment som diskusjonsgrunnlag i dialog med instituttene og fakultetsledelsen.

I de utfyllende retningslinjene (under § 10-2) heter det:   
*Midtveisevaluering skal skje mellom 1,5 og 2 år etter oppstart av doktorgradsarbeidet. Det skal brukes en ekstern opponent (fra utenfor instituttet). Ved midtveisevalueringen har kandidaten mulighet til å få tilbakemelding på sitt arbeid så langt, og få konkretisert arbeidet videre. Samtidig gir midtveisevalueringen instituttet en mulighet for strukturert oppfølging av kandidaten og til å fange opp mulige situasjoner som krever oppfølging. Fagmiljøer oppfordres til å organisere en prøvedisputas og/eller ekstern gjennomlesing i månedene før innlevering (spesielt relevant for monografier).*

Midtveisevalueringen er ikke en "go/no-go" evaluering, men i all hovedsak en mulighet for kandidaten til å få diskutert ulike problemstillinger og veivalg relatert til doktorgradsarbeidet med en ekstern ekspert.

**Ansvar for gjennomføring**

Instituttene har ansvar for gjennomføring av midtveisevalueringer. Midtveisevalueringer skal gjennomføres for alle stipendiater (ansatt eller ikke) og skje 1,5 eller 2,0 år (netto studietid) fra oppstarten for henholdsvis stipendiater med 3 eller 4 års kontrakt.

Ca. 2 måneder i forkant av planlagt midtveisevaluering skal hovedveileder foreslå en dato og en midtveisopponent. Datoen bør være avklart med de obligatoriske deltakerne (se s.2). Fakultetet stiller ikke krav til midtveisopponenten annet enn vedkommende skal ha ekspertise i stipendiatens fagfelt, ikke er direkte tilknyttet stipendiatens forskningsprosjekt eller forskningsmiljø, og har doktorgrad selv.

Det er viktig å huske at en person som har vært midtveisopponent ikke kan brukes igjen som opponent under disputasen for samme stipendiat.

Instituttet forespør midtveisopponenten og oppretter kontrakt. Det betales (normalt?) ikke honorar til opponenter som er ansatte ved AD-fakultetet eller andre fakultet ved NTNU. Et honorar til eksterne opponenter på 5 000 NOK er veiledende, men instituttet står fritt til å tilpasse honoraret hvis forholdene tilsier det (f.eks. hvis engasjementet blir kombinert med andre bidrag som forelesning, workshop e.l.). Honoraret skal i utgangspunktet dekkes av instituttets driftsmidler og ikke stipendiatens prosjektbudsjett.

Instituttet gir beskjed til midtveisopponenten at en fremdriftsrapport kan forventes tilsendt ca. 2 uker før midtveisevalueringen og sender malen for tilbakemeldingsskjema.

**Krav til tilsendt materiale i forkant av høringen**:

Informasjon til opponenten, veiledere og instituttet om hva som skal leveres:

"A progress report which should include an overview of

* updated objectives and research questions in comparison to the original project description,
* an overview of conducted and planned theoretical, empirical and/or practical work,
* a detailed plan for the remainder of the doctoral work, including planned publications (papers, articles, exhibitions etc), stays abroad and time schedule
* a personal reflection on progress and quality
* a reflection on innovation potential in project if relevant
* an appendix with
  + any articles which are already published or submitted, and a publication plan for the remaining articles (in case of an article-based dissertation)
  + examples/drawings of architectural or design practice (in case of a practice-based research projects)
  + a detailed disposition and any draft texts for chapters (in case of a monograph)

A typical progress report contains about 10 A4, excluding appendices (articles, drawings, draft texts etc.)"

**Annonsering og praktisk gjennomføring**

Instituttet sørger for lokale, utstyr og bevertning samt oppfordrer til deltakelse, gjerne ved innkalling i Outlook til ansatte ved instituttet.

Instituttet sender informasjon til fakultetet for publisering på Innsida: Kandidatens navn, tittel på midtveisevalueringen/prosjektet, navn på veiledere og opponent, tid og sted, eventuell zoom-lenke hvis det skal være digitalt tilgjengelig.

Til stede:

* Kandidaten
* Veileder og medveileder(e)
* Midtveisopponent
* Fra fakultetet: ph.d.-programleder, leder av ph.d.-rådet eller prodekan forskning. Denne personen leder høringen
* Publikum, spesielt ph.d.-kandidater ved fakultetet.

Et vanlig ca. 2-timers program for gjennomføring vil være:

* Fakultetets representant (som også er moderator for høringen) ønsker velkommen og introduserer kandidat og opponent (5-15 min.)
* Ph.d.-kandidat presenterer prosjektet (30 min.)
* Opponent stiller spørsmål og diskuterer styrker/svakheter av prosjektet, men kommer også med forslag (30-45 min)
* Diskusjonen hvor også veiledere og andre som er til stedet har mulighet til å delta (15-30 min.)

**Etter midtveisevalueringen**

Opponenten skriver evaluering av prosjektet (2-3 A4 sider) ved å fylle ut tilbakemeldingsskjema, sender det innen 2 uker til fakultetet, kandidaten, veiledere og instituttlederen.

Kandidaten vurderer evalueringen og hvordan imøtekomme anbefalingene i samråd med veiledere.